# 2024 සඳහා ප්‍රාථමික පාසලට බඳවාගැනීම



පාසල් ආරම්භ කිරීම ළමුන්ට, දෙමාපියන්ට හා රැකබලාගන්නන් හට විශේෂ අවස්ථාවකි. බඳවාගැනීමේ ක්‍රියාවලිය ඔබට හැකිතාක් පහසු කිරීමට සහය වීමට කැමැත්තෙමු.

වික්ටෝරියා හි, *2006 අධ්‍යාපන හා පුහුණු ප්‍රතිසංස්කරණ පනත* යටතේ ඔවුන්ගේ නම් කරන ලද අසල්වැසි පාසලට (ඔබේ 'ප්‍රාදේශීය පාසල') යාමට ඔබේ දරුවාට අයිතියක් ඇත.

ඔබට ඔබේ ප්‍රාදේශීය පාසල නොවන පාසලකට අයදුම්කිරීමට ද හැකියාවක් ඇත. ස්ථානගත කිරීමේ ප්‍රතිපත්තියට අනුකූලව පාසල විසින් ඔබේ අයදුම්පත සලකා බලනු ඇත. ස්ථානගත කිරීමේ ප්‍රතිපත්තිය පිළිබඳ වැඩි විස්තර සඳහා, [පාසලට බඳවා ගැනීමේ](https://www.vic.gov.au/how-choose-school-and-enrol) පිටුවට පිවිසෙන්න.

### පදනම් (සූදානම්) වැඩසටහන සඳහා නව ප්‍රාන්තය පුරා අදාළ වන කාලරාමුව

ප්‍රාථමික පාසලේ පළමු වසර පදනම් අදියරය හෝ පෙර සූදානම් අදියරය ලෙස හැඳින්වේ. අපි සියලුම වික්ටෝරියානු රජයේ ප්‍රාථමික පාසල් පිළිපැදිය යුතු නව පදනම් අදියරයට බඳවා ගැනීමේ කාලරාමුවක් නිකුත් කර ඇත (3 වන පිටුව බලන්න). 2024 පාසල් වර්ෂය සඳහා ඔබේ දරුවා පදනම අදියරයට ඇතුළත් කරන්නේ කවදාද සහ කෙසේද යන්න තේරුම් ගැනීමට ඔබට උපකාර කිරීම මෙම කාලරාමුවේ අරමුණ වේ.

**මගේ දරුවාගේ ප්‍රාථමික පාසලේ පළමු වසර සඳහා ඇතුලත් කළයුත්තේ කවදාද?**

ඔබේ දරුවා පාසල ආරම්භ කරන වසරේ අප්‍රේල් 30 වන විට ඔහුගේ වයස අවුරුදු 5ක් විය යුතුය.

වයස අවුරුදු 6 සම්පූර්ණ වූ දරුවන්ට පාසල් අධ්‍යාපනය අනිවාර්ය වේ.

2024 පාසල් වර්ෂය සඳහා ඔබේ දරුවා වික්ටෝරියානු රජයේ ප්‍රාථමික පාසලකට ඇතුළත් කිරීමට, 2023 ජූලි 28 වන විට පාසලට ඇතුළත් වීමේ අයදුම්පතක් ඉදිරිපත් කරන්න.

### මගේ දරුවාගේ ප්‍රාථමික පාසලේ පළමු වසර සඳහා ඇතුලත් කළයුත්තේ කෙසේද?

ඔබේ දරුවා ප්‍රාථමික පාසලේ පළමු වසරට ඇතුළත් කිරීමට මෙම පියවර ගන්න:

1. Find my School වෙබ් අඩවියෙන් ඔබේ ප්‍රාදේශීය පාසල සොයා ගන්න (පහත බලන්න).
2. පාසල් සංචාරයක් වෙන්කරවා ගැනීමට හෝ පාසල සහ බඳවා ගැනීම සඳහා අයදුම් කිරීමේ ක්‍රියාවලිය ගැන වැඩිදුර දැන ගැනීමට රජයේ ප්‍රාථමික පාසලක් අමතන්න.
3. පදනම් (සූදානම් කිරීමේ) වැඩසටහන සඳහා බඳවා ගැනීමේ (2023 අප්‍රේල් 24 සිට ලබා ගත හැක) වෙතින් [පදනම (සූදානම් කිරීමේ) බඳවා ගැනීමේ තොරතුරු](https://www.vic.gov.au/enrolling-foundation-prep) පැකේජය බාගන්න.
4. 2023 ජූලි 28 සිකුරාදා වන විට පදනම අදියරය සඳහා බඳවා ගැනීමේ අයදුම්පතක් ඉදිරිපත් කරන්න.
5. 2023 අගෝස්තු 11 සිකුරාදා වන විට ඔබගේ අයදුම්පත්‍රයේ ප්‍රතිඵලය පිළිබඳව ඔබට දන්වනු ලැබේ. ඔබට බඳවාගැනීමේ ආරාධනාවක් ලැබෙන්නේ නම්, 2023 අගෝස්තු 25 සිකුරාදා වන විට ඔබ එම ආරාධනාව පිළිගත යුතුය.
6. 2023 වර්ෂයේ 4 වැනි වාරය තුළ බඳවා ගැනීමේ තොරතුරු සහ සංක්‍රාන්ති සැසිවලට සහභාගී වන්න.
7. ඔබේ දරුවා පදනම් වැඩසටහන 2024 ජනවාරි 30, අඟහරුවාදා ආරම්භ කරනු ඇත.

### මම මගේ ප්‍රාදේශීය පාසල සොයා ගන්නේ කෙසේද?

පහත දක්වා ඇති පියවරයන් ඔස්සේ Find my School වෙබ් අඩවියෙන් ඔබේ ප්‍රාදේශීය පාසල සොයා ගන්න:

1. ඔබේ බ්‍රවුසරයට [findmyschool.vic.gov.au](http://www.findmyschool.vic.gov.au/) ඇතුලත් කරන්න.
2. ‘Enter your address to get started (ආරම්භ කිරීමට ලිපිනය ඇතුලත් කරන්න)' ට පහළින් ඔබේ ස්ථිර පදිංචි ලිපිනය ඇතුළත් කරන්න.
3. ‘Enrolment year (ඇතුලත්වීමේ වසර)' යටතේ 2024 තෝරන්න. සටහන: 2024 සඳහා පාසල් කලාප 2023 පළමු වාරය අවසානයේදී දැකගත හැක.
4. ‘School type (පාසල් වර්ගය)’ යටතේ ප්‍රාථමික තෝරන්න.

සිතියම ඔස්සේ ඔබේ ලිපිනය, ඔබේ ප්‍රාදේශීය පාසල සහ වම් පසින් පාසල සඳහා සම්බන්ධතා තොරතුරු පෙන්වනු ඇත. ඔබ පහළට ගොස් බැලුවහොත්, එය ඔබගේ ලිපිනයට ආසන්නතම පාසල් පහද පෙන්වයි.

‘Search for school (පාසල සොයන්න)’ යටතේ ඔබට පාසල් නම අනුවද සෙවිය හැක.

### මගේ දරුවාට අපේ ප්‍රාදේශීය පාසල නොවන රජයේ ප්‍රාථමික පාසලකට අයදුම් කළ හැකිද?

ඔව්, ඔබට ඔබේ ප්‍රාදේශීය පාසල හැර වෙනත් පාසල්වලට ද අයදුම් කළ හැකිය. ස්ථානගත කිරීමේ ප්‍රතිපත්තියට සහ පවතින ඉඩ සලකා බලා පාසල ඔබේ අයදුම්පත සලකා බලනු ඇත. අයදුම්පත් සඳහා ප්‍රමුඛත්වය ලබා දෙන ආකාරය පිළිබඳ තොරතුරු ඔබට [පාසලට බඳවා ගැනීමේ](https://www.vic.gov.au/how-choose-school-and-enrol) පිටුවෙන් සොයාගත හැකිය.

**මගේ බඳවා ගැනීමේ අයදුම්පත අසාර්ථක වූ බවට මට ලිපියක් ලැබුණහොත් කුමක් සිදුවේද?**

ඔබේ දරුවා වෙනත් පාසලකට ඇතුළත් කිරීමට අයදුම් කළ යුතුය. ඔබේ දරුවාට ඔහුගේ ප්‍රාදේශීය පාසලේ ස්ථානයක් ලැබෙන බව සහතික කරනු ලැබේ.. ඔබේ දරුවාගේ ප්‍රාදේශීය පාසල ඔහුගේ ස්ථිර පදිංචි ලිපිනය මත තීරණය වේ. ඔබේ දරුවාගේ දේශීය පාසල සොයා ගැනීමට [Find my School](https://www.findmyschool.vic.gov.au/) වෙත පිවිසෙන්න. ඇතුළත් වීම සඳහා ඔබේ දරුවාගේ ලිපිනය තහවුරු කිරීමට [පාසලට ඇතුළත් වීමේ පිටුව](https://www.vic.gov.au/how-choose-school-and-enrol) ද ඔබට උපකාරී විය හැක.

ඔබට තීන්දුවට එරෙහිව අභියාචනය කිරීමටද හැකිය. [පදනම් වැඩසටහනේ (සූදානම්) බඳවා ගැනීමේ](https://www.vic.gov.au/enrolling-foundation-prep)පිටුවේ බඳවා ගැනීමේ අයදුම්පත්‍රයේ ප්‍රතිඵලයකට එරෙහිවඅභියාචනයක් ඉදිරිපත් කිරීමේ ක්‍රියාවලිය පිළිබඳ තොරතුරු ඇත.

### මට බඳවා ගැනීමේ කාල සීමාවන් මඟහැරුනෝත් කුමක් සිදුවේද?

2023 2 වන වාරයේ සිට ඕනෑම වේලාවක 2024 පාසල් වර්ෂය සඳහා ඔබේ දරුවා පදනම් වැඩසටහනට ඇතුළත් කිරීමට ඔබට අයදුම් කළ හැකිය.

2023 ජූලි 28 වැනි සිකුරාදා දින වනටිට ඇතුළත් වීමේ අයදුම්පතක් ඉදිරිපත් කරන ලෙස ඔබෙන් ඉල්ලා සිටින අතර, ඇතුළත් වීමේ කාල නියමයන් මඟ හැරුණු, ස්ථිර පදිංචිය වෙනස් කරන හෝ අලුතින් වික්ටෝරියා වෙත පැමිණෙන පවුල්වලින් මෙම දිනයෙන් පසු අයදුම්පත් ඉදිරියටත් භාරගනු ලැබේ.

2023 ජූලි 28 න් පසු ඉදිරිපත් කරන ලද බඳවා ගැනීමේ අයදුම්පත් දෙපාර්තමේන්තුවේ ස්ථානගත කිරීමේ ප්‍රතිපත්තියට අනුකූලව ඒවා ලැබුණු පරිදි පාසල විසින් සකස් කරනු ලැබේ.

### ප්‍රාථමික පාසලට ඇතුළත් වීම පිළිබඳ වැඩිදුර තොරතුරු මට සොයාගත හැක්කේ කොතැනින්ද?

පදනම් වැඩසටහනට බඳවා ගැනීමේ ක්‍රියාවලිය පිළිබඳ වැඩිදුර තොරතුරු සඳහා ඔබට ඔබේ ප්‍රාදේශීය ප්‍රාථමික පාසලෙන් ඉල්ලා සිටිය හැක.

2023 වර්ෂයේ 2 වන වාරයේ ආරම්භයේදී ඔබට ආරම්භක පාසල් වෙබ් පිටුවේ [පදනම් (සූදානම් වැඩසටහනට ඇතුළත් වීමේ](https://www.vic.gov.au/enrolling-foundation-prep) පිටුවේ පදනම් වැඩසටහනට ඇතුළත් වීමේ ක්‍රියාවලිය පිළිබඳ තොරතුරු පැකේජයක් ද දැකගත හැකිය.

ඔබට තොරතුරු පැකේජය පරිවර්තනය කිරීමට උදවු අවශ්‍ය නම්, කරුණාකර සහාය සඳහා ඔබේ ප්‍රාදේශීය ප්‍රාථමික පාසලට කතා කරන්න.

### උදව් සඳහා මා සම්බන්ධ කර ගත යුත්තේ කාවද?

ඔබට අයදුම් කිරීමට අවශ්‍ය ප්‍රාථමික පාසලේ සංක්‍රාන්ති සම්බන්ධීකාරකට, බඳවා ගැනීමේ නිලධාරියාට හෝ විදුහල්පතිවරයාට ඇතුළත් වීමේ ක්‍රියාවලිය පිළිබඳව ඔබට ඇති ඕනෑම ප්‍රශ්නයකට ඔබට උපකාර කළ හැක.

### ප්‍රයෝජනවත් සබැඳි

ඔබේ දරුවා 2024 දී ප්‍රාථමික පාසල ආරම්භ කරන බැවින් ඔබට ප්‍රයෝජනවත් විය හැකි ප්‍රයෝජනවත් සබැඳි කිහිපයක් පහතින්:

Find my School (මගේ පාසල සොයාගන්න) – [findmyschool.vic.gov.au](http://www.findmyschool.vic.gov.au/)

පාසල් කලාප පිළිබඳ තොරතුරු – [vic.gov.au/school-zones](http://www.vic.gov.au/school-zones)

පදනම් වැඩසටහනට බඳවා ගැනීම (සූදානම්) – [vic.gov.au/enrolling-foundation-prep](https://www.vic.gov.au/enrolling-foundation-prep)

පාසලට බඳවා ගැනීම – [vic.gov.au/how-choose-school-and-enrol](https://www.vic.gov.au/how-choose-school-and-enrol)

ආබාධිතභාවය සහ අන්තර්ග්‍රහනීය අධ්‍යාපනය – [vic.gov.au/disability-and-inclusive-education](https://www.vic.gov.au/disability-and-inclusive-education)

කලාපීය කාර්යාල සබඳතා – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# 2023-24 සඳහා කාලරාමුව

|  |  |
| --- | --- |
| **2023 දින** | **ක්‍රියාකාරකම** |
|
| 2 වන වාරය: 2023 අ‌ප්‍රේල් මස 24 වැනිදා සඳුදා – 2023 ජූනි මස 23 වැනිදා සිකුරාදා |
| 2023, 1 වන සහ 2 වන වාර  | ප්‍රාථමික පාසල් 2024 සඳහා තම දරුවා සඳහා පදනම් (සූදානම්) වැඩසටහනට ඇතුළත් ගැනීමට අපේක්ෂා කරන පවුල් සඳහා චාරිකා, තොරතුරු සැසි සහ වෙනත් ක්‍රියාකාරකම් පවත්වයි. |
| 2023 2 වන වාරය ආරම්භ වනවිට | 2024 පාසල් වර්ෂය සඳහා පාසල් කලාප [findmyschool.vic.gov.au](http://www.findmyschool.vic.gov.au/) හි සජීවි වේ2024 සඳහා තමන්ගේ නම් කරන ලද අසල්වැසි පාසල සොයා ගැනීමට දෙමාපියන්/රැකබලා ගන්නන් [findmyschool.vic.gov.au](http://www.findmyschool.vic.gov.au/) වෙත යා යුතුය.මාපියන්/රැකබලා ගන්නන් සඳහා බඳවා ගැනීමේ තොරතුරු පැකේජය [පදනම් (සූදානම්) වැඩසටහනට බඳවා ගැනීම](https://www.vic.gov.au/enrolling-foundation-prep) වෙතින් බාගත හැකිය. |
| 2023 2 වාරයේ 1 වන සතියේ සිට | ප්‍රාථමික පාසල් අනාගත පවුල් සහ ඔවුන්ගේ පාසල් ප්‍රජාව වෙත ඇතුළත් වීමේ තොරතුරු පැකේජ බෙදා හැරිය හැක. |
| 2023 2 වන වාරය, 1 වන සතියේ සිට | **බඳවා ගැනීමේ අයදුම්පත් විවෘතයි** - දෙමාපියන්ට /රැකබලා ගන්නන්ට මෙම දිනයේ සිට රජයේ ප්‍රාථමික පාසලකට ඔවුන්ගේ සම්පුර්ණ කරන ලද බඳවා ගැනීමේ අයදුම්පත ඉදිරිපත් කළ හැක. |
| 3 වන වාරය: 2023 ජූලි මස 10 වැනිදා සඳුදා – 2023 සැප්තැම්බර් මස 15 වැනිදා සිකුරාදා |
| 2023 ජූලි 28 වන සිකුරාදා වනවිට | **බඳවා ගැනීමේ අයදුම්පත් ඉදිරිපත් කළ යුතු දිනය -** දෙමාපියන්/රැකබලා ගන්නන් මෙම දිනය වනවිට සිට රජයේ ප්‍රාථමික පාසලකට ඔවුන්ගේ සම්පුර්ණ කරන ලද බඳවා ගැනීමේ අයදුම්පත ඉදිරිපත් කළ යුතුය. |
| 2023 අගෝස්තු 11 වන සිකුරාදා වන විට | දෙපාර්තමේන්තුවේ ස්ථානගත කිරීමේ ප්‍රතිපත්තිය යටතේ 'ප්‍රමුඛතා ස්ථානගත කිරීමේ අනුපිළිවෙලට' අනුව, ප්‍රාථමික පාසල් විසින් පදනම් (සූදානම් කිරීමේ) වැඩසටහනේ බඳවා ගැනීමේ ප්‍රතිඵල ලිඛිතව දෙමාපියන්ට/රැකබලා ගන්නන්ට දැනුම් දෙනු ලැබේ. මෙයට බඳවා ගැනීම තහවුරු කරන ලිපියක්, පිරිනැමීමේ ලිපියක් හෝ අසාර්ථක අයදුම්පත් ලිපියක් ඇතුළත් විය හැකිය. අසාර්ථක අයදුම්පත් ලිපියක් යවන ලද දෙමාපියන්/රැකබලා ගන්නන් ඔවුන් කැමති ප්‍රාථමික පාසලට ලිඛිත ස්ථානගත නොකිරීම පිළිබඳව අභියාචනා ඉදිරිපත් කිරීම ආරම්භ කළ හැක.  |
| 2023 අගෝස්තු 25 වන සිකුරාදා වන විට | දෙමාපියන්/රැකබලා ගන්නන් මෙම දිනය වනවිට ඔවුන්ගේ දරුවාගේ ස්ථානය තහවුරු කිරීමේ ලිපියක් යැවිය යුතුය. |
| 2023 අගෝස්තු 25 වන සිකුරාදා වන විට | දෙමාපියන්/රැකබලා ගන්නන් ඔවුන්ගේ කැමති ප්‍රාථමික පාසලට ස්ථානගත නොකිරීම පිළිබඳ ලිඛිත අභියාචනයක් ඉදිරිපත් කිරීමේ **අවසන් දිනය.** |
| 2023 සැප්තැම්බර් 15 සිකුරාදා වන විට | ප්‍රාථමික පාසල් මෙම දිනය වන විට ඔවුන්ගේ ස්ථානගත නොකිරීමේ අභියාචනයේ ප්‍රතිඵලය ලිඛිතව සියලුම දෙමාපියන්ට/රැක බලා ගන්නන්ට දැනුම් දෙයි.  |
| 4 වන වාරය: 2023 ඔක්තෝබර් මස 02 වැනිදා සඳුදා – 2023 දෙසැම්බර් මස 20 වැනිදා බදාදා |
| 2023 4 වන වාරය තුළ | ප්‍රාථමික පාසල් විසින් සංක්‍රාන්ති සැසි පවත්වනු ලබයි. |
| 2023 ඔක්තෝම්බර් 20 සිකුරාදා වන විට | දෙමාපියන්/රැකබලා ගන්නන් ඔවුන් කැමති ප්‍රාථමික පාසල වෙත ඔවුන්ගේ අභියාචනය අසාර්ථක වීම පිළිබඳව ප්‍රාදේශීය අධ්‍යක්ෂ වෙත ස්ථානගත නොකිරීම පිළිබඳව අභියාචනයක් ඉදිරිපත් කිරීමේ **අවසන් දිනය.** |
| 2023 නොවැම්බර් 17 සිකුරාදා වන විට | මෙම දිනය වන විට ප්‍රාදේශීය අධ්‍යක්ෂගේ ස්ථානගත නොකිරීමේ අභියාචනාවල ප්‍රතිඵලය පිළිබඳව ප්‍රදේශීය කාර්යාලයන් විසින් සියලුම මාපියන්ට/රැකබලා ගන්නන්ට ලිඛිතව දැනුම් දෙයි. මෙය අදාළ වන්නේ 2023 ඔක්තෝබර් 20 වැනි සිකුරාදා අවසන් දිනය වන විට ලැබෙන අභියාචනාවලට පමණි.  |